קרב רוביז'נה

קרב רוביז'נה או הקרב על רוביז'נה (באוקראינית: Бої за Рубіжне) היה עימות צבאי בין כוחות הבדלנים הפרו-רוסיים של מחוז לוהנסק, וכוחות צבא רוסיים, לבין הכוחות המזוינים של אוקראינה, שנערך בין 15 במרץ ל-12 במאי 2022, במסגרת המתקפה הרוסית על מזרח אוקראינה, על השליטה בעיר רוביז'נה, הסמוכה לסוורודונצק, בחלק הצפוני של מחוז לוהנסק. במשך זמן רב השליטה בעיר התחלקה בין הצדדים היריבים. הקרב הסתיים בכיבוש העיר כולה על ידי הכוחות הרוסיים ובעלי בריתם לאחר כחודשיים של לחימה קשה, וכיבוש רוביז'נה פתח את הדרך למתקפה רוסית על העיר סוורודונצק עצמה מכיוון צפון.

== רקע ==
בסביבות השעה 15:00 ב-28 בפברואר החלו כוחות רוסיים להפגיז את סוורודונצק, המרכז המנהלי בפועל של מחוז לוהנסק, הממוקם דרומית מזרחית לרוביז'נה. לפי סראי היידאי, מושל מחוז לוהנסק, אדם אחד נהרג וכמה נפצעו. גם צינורות הגז נפגעו מההפגזות.

ב-2 במרץ דווח על קרבות כמעט בכל הכפרים הסמוכים לסוורודונצק. כוחות רוסיים המשיכו להפגיז את העיר, כולל חדר כושר של בית ספר ששימש כמקלט. לא דווח על מקרי מוות. בשעה 15:20 באותו יום, גורמים רשמיים אוקראיניים אמרו שכוחות רוסים ניסו להיכנס לעיר, אך נהדפו. ארבעה ימים לאחר מכן, היידאי הצהיר כי קרבות מתרחשים בפאתי ליסיצ'נסק, סוורודונצק ורוביז'נה.

== הקרב ==
בתחילת מרץ 2022, העיר הופגזה מבחוץ. ב-13 במרץ הכוחות הרוסיים הסתערו תוך שימוש בארטילריה וכבשו את פאתיה המזרחיים של העיר.<ref></ref> ב-17 במרץ, כוחות הרפובליקה העממית של לוגנסק הפרו-רוסים התקדמו<ref></ref> וכבשו את הפאות המערביות והצפון-מערביות של רוביז'נה ולאחר מכן המשיכו לתקוף את החלק הדרומי של העיירה בסביבות הצהריים, תוך כיבוש בניין מינהל עירוני. למחרת, הם שלט בחלקים מרוביז'נה, בעוד הקרבות נמשכו בחלק הדרומי של העיירה.<ref></ref> בין 19 ל-20 במרץ כבשו כוחות רוסיה והרפובליקה העממית של לוגנסק את הכפר וארוואריבקה, מצפון לרוביז'נה.

עד 6 באפריל, על פי הדיווחים, כוחות רוסיים כבשו 60% מהעיר רוביז'נה.<ref></ref> העיר הופגזה בעקביות.<ref></ref>

במהלך אפריל, ראש העיר החל לשתף פעולה עם הצבא הרוסי.<ref></ref> בסוף אפריל, דובר משרד ההגנה האוקראיני, אולכסנדר מוטוזיאניק, אמר שהכוחות הרוסיים מנסים לפרוץ את קווי ההגנה של צבא אוקראינה ולהסתער על כמה ערים ויישובים, כולל רוביז'נה.<ref></ref>

ב-20 באפריל, כוחות הרפובליקה העממית של לוגנסק והפדרציה הרוסית התקדמו ברוביז'נה,<ref>https://www.understandingwar.org/backgrounder/russian-offensive-campaign-assessment-april-20</ref> וכבשו את מרכז העיר.<ref></ref>

ב-4 במאי, כוחות אוקראינים טענו כי כוחות רוסים ניסו להשתלט על רוביז'נה ללא הצלחה.<ref></ref>

הכוחות הרוסיים השלימו את כיבושה המלא של רוביז'נה בעקבות נסיגת הלוחמים האוקראינים ב-12 במאי 2022.<ref></ref> בסביבות 9 במאי פרצו קרבות בעיירה וויבודיבקה, עיירה קטנה ממזרח לרוביז'נה המקשרת אותה עם סוורודונצק. אובדן היישוב הזה היה מאפשר לרוסים לבודד את מגיני העיר האחרונים בין הקווים שלהם לנהר סברסקי דוניץ. המהלך אילץ את האוקראינים לסגת מהעיר על ידי פיצוץ הגשר היבשתי האחרון שחיבר בין רוביז'נה וסוורודונצק ב-12 במאי. למחרת, הודיעו כוחות הרפובליקה העממית של לוגנסק והכוחות הצ'צ'ניים (הצ'צ'נים שנלחמו כחלק מצבא רוסיה) שהם השתלטו על המפעל הכימי זריה והביסו את המגנים האוקראינים האחרונים בעיר, ובכך סיימו למעשה את הקרב על רוביז'נה.<ref></ref><ref></ref><ref>https://tass.com/world/1450427</ref><ref></ref>

== קישורים חיצוניים ==

* [https://news.yahoo.com/russians-almost-seized-rubizhne-bilohorivka-195116216.html Russians almost seized Rubizhne, but Bilohorivka cast Chornobaivka in the shade - Serhii Haidai]

== הערות שוליים ==

רוביז'נה
רוביז'נה
קטגוריה:המלחמה בדונבאס